b'\n_START_ARTICLE_\nOro\xc5\xbena listina\n_START_PARAGRAPH_\nOro\xc5\xbena listina je osebni dokument, ki ga izda pristojni dr\xc5\xbeavni organ (po navadi ministrstvo za notranje zadeve), s katerim se izkazuje identiteta nosilca dokumenta in hkrati potrjuje, da nosilec dokumenta legalno rokuje z oro\xc5\xbejem.\n_START_SECTION_\nVrste\n_START_PARAGRAPH_\nV Sloveniji obstajajo naslednje vrste oro\xc5\xbenih listin, ki so opredeljene v 11. \xc4\x8dlenu Zakona o oro\xc5\xbeju RS:\n_START_SECTION_\nDovoljenje za nabavo streliva\n_START_PARAGRAPH_\nDovoljenje za nabavo streliva je definirano kot listina, ki \xc2\xbbdovoljuje osebi nabavo streliva in se izda z veljavnostjo \xc5\xa1estih mesecev\xc2\xab.\n_START_SECTION_\nDovoljenje za posest oro\xc5\xbeja\n_START_PARAGRAPH_\nDovoljenje za posest oro\xc5\xbeja je definirano kot listina, ki \xc2\xbbdovoljuje posamezniku posest posameznega kosa oro\xc5\xbeja brez pravice no\xc5\xa1enja in se izda s trajno veljavnostjo\xc2\xab.\n_START_SECTION_\nOro\xc5\xbeni posestni list\n_START_PARAGRAPH_\nOro\xc5\xbeni posestni list je definiran kot listina, ki \xc2\xbbdovoljuje pravnim osebam in podjetnikom posest oro\xc5\xbeja, ki ga pod pogoji iz tega zakona in posebnih predpisov lahko zaupajo posameznikom\xc2\xab.\n_START_SECTION_\nDovoljenje za zbiranje oro\xc5\xbeja\n_START_PARAGRAPH_\nDovoljenje za zbiranje oro\xc5\xbeja je definirano kot listina, ki \xc2\xbbdovoljuje osebi zbiranje oro\xc5\xbeja brez pravice no\xc5\xa1enja in se izda s trajno veljavnostjo.\xc2\xab To dovoljenje je po navadi izdano muzejem in zasebnim zbirateljev starega oro\xc5\xbeja.'